A Bizottság 55/2003/EK rendelete

(2003. január 13.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 1832/2002/EK bizottsági rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [2], és különösen annak 9. cikkére,

mivel:

(1) A 2658/87/EGK rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Indokolt, hogy a tagállamok vámhatóságai által a kombinált nómenklatúrába tartozó árucikkek besorolása tekintetében közzétett és e rendelet rendelkezéseinek meg nem felelő kötelező érvényű tarifális felvilágosításra a legutóbb a 2700/2000/EK európai parlamenti és tanácsi rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezéseivel összhangban a jogosult még három hónapig hivatkozhasson.

(5) Az e rendeletben előírt intézkedések összhangban vannak a Vámkódex Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által az e rendelet rendelkezéseinek meg nem felelő kötelező érvényű tarifális felvilágosításra a 2913/92/EGK rendelet 12. cikke (6) bekezdésének rendelkezéseivel összhangban még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. január 13-án.

a Bizottság részéről

Frederik Bolkestein

a Bizottság tagja

[1] HL L 290., 2002.10.28., 1. o.

[2] HL L 256., 1987.9.7., 1. o.

[3] HL L 311., 2000.12.12., 17. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indokolás |

(1) | (2) | (3) |

1.Készétel, amely az alábbi két, külön csomagolt egységből áll, a kiskereskedelmi forgalomba hozatalhoz áruegyüttesként kiszerelve:a)előfőzött rizs (150 g) ésb)curry (200 g), amely az alábbiakat tartalmazza: kókusztej (72 %), csirkehús (20 %), fűszerkeverék (7 %), citromfű (0,5 %) és szardellakivonat (0,5 %) | 19049010 | A besorolást a Kombinált Nómenklatúra 1., 3. b) és 6. általános értelmezési szabálya, valamint az 1904, az 190490 és az 19049010 KN-kód megfogalmazása határozza meg. A terméket a 3. b) általános szabállyal összhangban hozzák kiskereskedelmi forgalomba. Alapvető jellegét a rizs összetevő határozza meg (1904 vámtarifaszám). |

2.Készétel, amely az alábbi két, külön csomagolt egységből áll, kiskereskedelmi forgalomba hozatalhoz áruegyüttesként kiszerelve:a)előfőzött rizs (150 g) ésb)curry (200 g), amely az alábbiakat tartalmazza: kókusztej (65 %), csirkehús (14 %), fűszerkeverék (13,2 %), padlizsán (3 %), bazsalikom (2,5 %) és szardellakivonat (0,5 %) | 19049010 | A besorolást a Kombinált Nómenklatúra 1., 3. b) és 6. általános értelmezési szabálya, valamint az 1904, az 190490 és az 19049010 KN-kód megfogalmazása határozza meg. A terméket a 3. b) általános szabállyal összhangban hozzák kiskereskedelmi forgalomba. Alapvető jellegét a rizs összetevő határozza meg (1904 vámtarifaszám). |

3.Készétel, amely az alábbi két, külön csomagolt egységből áll, kiskereskedelmi forgalomba hozatalhoz áruegyüttesként kiszerelve:a)előfőzött rizs (150 g) ésb)curry (200 g), amely az alábbiakat tartalmazza: kókusztej (65,4 %), csirkehús (15,5 %), burgonya (10 %), fűszerkeverék (7,1 %) és szardellakivonat (2 %) | 19049010 | A besorolást a Kombinált Nómenklatúra 1., 3. b) és 6. általános értelmezési szabálya, valamint az 1904, az 190490 és az 19049010 KN-kód megfogalmazása határozza meg. A terméket a 3. b) általános szabállyal összhangban hozzák kiskereskedelmi forgalomba. Alapvető jellegét a rizs összetevő határozza meg (1904 vámtarifaszám). |

4.Készétel, amely az alábbi két, külön csomagolt egységből áll, kiskereskedelmi forgalomba hozatalhoz áruegyüttesként kiszerelve:a)előfőzött rizs (150 g) ésb)curry (200 g), amely az alábbiakat tartalmazza: kókusztej (50 %), marhahús (20 %), burgonya (15 %), fűszerkeverék (7 %), földimogyoró (3 %), szardellakivonat (3 %) és hagyma (2 %) | 19049010 | A besorolást a Kombinált Nómenklatúra 1., 3. b) és 6. általános értelmezési szabálya, valamint az 1904, az 190490 és az 19049010 KN-kódok megfogalmazása határozza meg. A terméket a 3. b) általános szabállyal összhangban hozzák kiskereskedelmi forgalomba. Alapvető jellegét a rizs összetevő határozza meg (1904 vámtarifaszám). |

– fehérje | 92 |

– – kollagéntartalom: | 65 |

– nedvességtartalom | 4 |

– hamu (550 °C) | 4 |

A vízben oldható terméket hidrolízissel csontból állítják elő. A termék víz megkötésére használatos, pl. hústermékeknél.

| | 35040000 | A besorolást a Kombinált Nómenklatúra 1. és 6. általános értelmezési szabálya, valamint a 3504 és a 35040000 KN-kód megfogalmazása határozza meg. Figyelembe véve, hogy a termék csontból készült, illetve összetétele alapján a termék nem tekinthető az 1603 vámtarifaszám alá tartozó húskivonatnak. Kollagén- és hamutartalmára tekintettel nem tekinthető 3503 vámtarifaszám alá tartozó zselatinnak sem. Magas fehérjetartalma alapján a termék a 3504 vámtarifaszám alá tartozó fehérjeizolátum tulajdonságaival rendelkezik. |

--------------------------------------------------